
Еуразиялық экономикалық одақтың кедендік аумағында 
карантиндік фитосанитариялық бақылауды (қадағалауды) 
жүзеге асыру тәртібі туралы ережеге өзгерістер енгізу туралы  

Санитариялық, ветеринариялық-санитариялық және карантиндік фитосанитариялық шараларды қолдану туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 12 қосымша) 18-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 50-тармағына сәйкес Еуразиялық экономикалық комиссия Кеңесі шешті:
1.Кеден одағы Комиссиясының 2010 жылғы 18 маусымдағы № 318 шешімімен бекітілген Еуразиялық экономикалық одақтың кедендік аумағында карантиндік фитосанитариялық бақылауды (қадағалауды) жүзеге асыру тәртібі туралы ережеге мынадай өзгерістер енгізілсін: 
а) 3.9-тармақтың 5-тармақшасы «фитосанитариялық сертификатта» деген сөздердің алдынан «осы Ереженің 3.91-тармағында көрсетілген жағдайды қоспағанда,» деген сөздермен толықтырылсын;
б) мынадай мазмұндағы 3.91-тармақпен толықтырылсын:
«3.91. Ершікті тягач нөмірінің фитосанитариялық сертификатта көрсетілген нөмірмен сәйкес келмеуі фитосанитариялық сертификатты жарамсыз деп тану үшін негіз болып табылмайды, бұл ретте ол сүйреп жүретін жартылай прицеп пен прицептің (бар болған кезде) нөмірлері фитосанитариялық сертификатта көрсетілген нөмірлермен сәйкес келуі шарт.».

